Procurorii Direcţiei Naţionale Anticorupţie arată că, la data de 15 februarie 2016, Ciubotaru, la solicitarea unui coleg de partid, a luat legătura cu medicul Bădără şi i-a cerut acestuia să intervină pe lângă angajaţi ai Serviciului de Medicină Legală Bacău. Aceştia din urmă trebuiau să consemneze pe un buletin de analiză toxicologică a alcoolemiei valori situate sub 0,80 g/l alcool pur în sânge.



Cum a început totul

În data de 13 februarie, la ora 3.00, Bogdan -George a fost oprit în trafic de către poliţişti în timp ce conducea un autoturism pe strada Calea Mărăşeşti din oraşul Bacău. Fiind testat cu aparatul etilotest, a rezultat o concentraţie de 0.52 mg/l alcool pur în aerul expirat. Ca urmare, Bogdan George a fost condus la Spitalul Judeţean de Urgenţă Bacău unde i-au fost prelevate două probe biologice de sânge.

Două zile mai târziu, pe 15 februarie, el l-a contactat pe un avocat, membru PNL şi fost consilier local, şi s-a sfătuit ce să facă. Avocatul i-a explicat că o concentraţie de peste 0,80 g/l alcool pur în sânge duce la reţinerea unei infracţiuni.

Tot pe 15 februarie, avocatul, aflat la sediul organizaţiei judeţene Bacău a Partidului Naţional Liberal a luat legătura cu colegul său, deputatul Ciubotaru, şi i-a relatat situaţia. El l-ar fi rugat să îl cheme pe medicul legist Bădără Marcel, fost şef al Serviciului Judeţean de Medicină Legală Bacău pentru a discuta cu el. Ceea ce ar fi făcut.

Potrivit DNA, pentru a fi emis acel buletin, medicul legist Marcel Bădără a cerut 1.000 de euro, afirmând că suma va fi remisă către doi angajaţi ai Serviciului de Medicină Legală Bacău, primind în aceeaşi zi, prin intermediul lui Ciubotaru, suma de 4.500 de lei.

"Am rezolvat-o azi dimineaţă!"

Ambii inculpaţi, Ciubotaru şi Bădără au negat acuzaţiile. Împotriva lor sunt ca probe denunţurile lui Bogdan George şi ale avocatului. În plus, sunt mai multe intereceptări telefonice şi ambientale.



Lucian Ciubotaru: …[vorbeşte în şoaptă]… Am rezolvat-o azi dimineaţă!

Avocat: Unde-ai rezolvat-o că azi l-o chemat la Parchet şi asta?

Lucian Ciubotaru: …[vorbeşte în şoaptă]…Eu nu ştiu!

Avocat: Ai vorbit? Da’ nu! Ai zis că-ţi dă buletinul ăla!

Lucian Ciubotaru: …[vorbeşte în şoaptă, neinteligibil]…

Avocat: Buletinul de analiză.

Lucian Ciubotaru: …[vorbeşte în şoaptă]… Mi-o zis dimineaţă că-i OK.

Avocat: Păi ai vorbit cu el şi-i OK. Şi buletinul? Pe ăsta cică l-o sunat de la Poliţie să se ducă la Parchet.

Lucian Ciubotaru: …[vorbeşte în şoaptă]… Nu ştiu nimica!

Avocat: Că tu mi-ai făcut semn că-i OK…

Lucian Ciubotaru: …[vorbeşte în şoaptă]… Mă duc dimineaţă şi-l aduc. …[vorbeşte în şoaptă, neinteligibil]…

Avocat: Sau vrea pe lângă mia de euro el ceva?

Lucian Ciubotaru: …[vorbeşte în şoaptă]… Nu!

Avocat: Da’ el ce ţi-o zis? Că…eu cred că …[neinteligibil]…că îl cheamă pe ăsta pe la Parchet şi mă fac de …[foloseşte un cuvânt vulgar]…

Lucian Ciubotaru: …[vorbeşte în şoaptă]…Ai răbdare! Să vorbesc cu el! Termin aicea şi mă duc.

Avocat: Nu! C-ai zis că-mi dă un buletin.

Lucian Ciubotaru: …[vorbeşte în şoaptă, neinteligibil]…

Avocat: Deci… Nu! Aşa mi-ai zis! Da’ el ţi-o zis azi dimineaţă că-i OK?

Lucian Ciubotaru: …[vorbeşte în şoaptă]…Da! …[vorbeşte în şoaptă, neinteligibil]…

…

Avocat: De mâine vine aia?

Lucian Ciubotaru: …[vorbeşte în şoaptă]… Îhî! …[vorbeşte în şoaptă, neinteligibil]…

Avocat: Da! C-ai zis una, cinci sute şi una, cinci sute!

Lucian Ciubotaru: …[vorbeşte în şoaptă]…Da’ nu mai povesti, măi! M-ai înebunit de cap!

Avocat: Haide pa! Da’…nu! Mi-i să nu mă fac de …[foloseşte un cuvânt vulgar]…la omu’ ăsta! De asta-i tot!



[la ora 16.23.13 Ciubotaru Lucian deschide uşa de la încăpere şi iese aceasta. Avocatul îl urmează, iar cei doi poartă următorul dialog]

Lucian Ciubotaru: Nu mai…

Avocat: Adică, în caz de ceva, îi dă banii înapoi!

Lucian Ciubotaru: Da’ nu se pune problema! Tu eşti nebun la cap?

Avocat: Păi nu! Că-i dau…O mie de euro nu-s din drum!

Lucian Ciubotaru: …[vorbeşte în şoaptă, neinteligibil]…”

Deputat: "M-o sunat, mi-o zis că-i în regulă…"

Potrivit DNA, aspectele privitoare la implicarea lui Bădără în emiterea buletinului de analiză sunt reluate şi în discuţia din data de 18 februarie 2016 dintre Lucian Ciubotaru şi avocat.

Avocat: Da?

Lucian Ciubotaru: …[vorbeşte în şoaptă]…Îi OK!

Avocat: Da’ nu poa’ să-ţi dea o…

Lucian Ciubotaru: …[vorbeşte în şoaptă]… M-o sunat şi mi-o zis că-i în regulă…

Avocat: Te-o sunat şi ţi-o zis că-i în regulă?

Lucian Ciubotaru: …[vorbeşte în şoaptă]…Da! M-o sunat, mi-o zis că-i în regulă…

Avocat: Da, mă! Da’ măcar să dea un buletin sau…valoarea, mă!

Lucian Ciubotaru: …[vorbeşte în şoaptă]…Mă! Nu mai vorbi de astea că mor aicea! Mi se pune pe inimă!

Avocat: Nu, mă! Da’ ştii de ce?

Lucian Ciubotaru: …[vorbeşte în şoaptă]…Da?

Avocat: Eu când mă duc cu ăsta la Parchet …

Lucian Ciubotaru: …[vorbeşte în şoaptă]…Am înţeles! Deci…îi dă…îi dă…îs bune, să ştii!

Avocat: Aa! Deci, înseamnă că-i dă mai încolo.

Lucian Ciubotaru: …[vorbeşte în şoaptă]…Da!

Avocat: Adică nu poa’ să-ţi dea un buletin, o valoare.

Lucian Ciubotaru: …[vorbeşte în şoaptă]…Da! Mi-o zis că-i în regulă…mi-o zis că-i în regulă…

Avocat: Aa! Atât ţi-o zis. Că-i în regulă şi altceva nu.

Lucian Ciubotaru: …[vorbeşte în şoaptă]…M-am …[foloseşte un cuvânt vulgar]…pe mine. Tu mă întrebai aicea…Poate o mai fi ceva pe aicea…Mă aştept…ies ăştia cu duba, mă ia de-aicea.

Avocat: Unde, mă? În birou la Stava …?

Lucian Ciubotaru: Da’ cum? Îi tot…

Avocat: Aa! Când am vorbit ?

Lucian Ciubotaru: …[vorbeşte în şoaptă]…Păi da?

Avocat: Unde? Unde să fie?

Lucian Ciubotaru: …[vorbeşte în şoaptă]…Unde…unde…peste tot! Azi…

Avocat: Îm?

Lucian Ciubotaru: Azi nici tu! Fereşte-te şi tu să vorbeşti!

Avocat: Da’ ştii…

Lucian Ciubotaru: Întreabă-mă atâta, din cap! Îm? Îm! Îm!

Avocat: Îm! Îm! Da’ ziceam că măcar îmi zice cât. Ştii?

Lucian Ciubotaru: …[vorbeşte în şoaptă]…Deci…mie…cât ce? Cât îi valoarea?

Avocat: Cât i-o ieşit.

Lucian Ciubotaru: Da! Îl chem azi aici, pe la mine! Şi îi cer detalii. …[vorbeşte în şoaptă]…Şi nu mai vorbim!

Avocat: Da! Da’ dacă pleci…

Lucian Ciubotaru: …[vorbeşte în şoaptă]…Nu! Nu plec! Pân’ la doişpe jumate nu plec!

Avocat: Am înţeles!

Lucian Ciubotaru: …[vorbeşte în şoaptă, neinteligibil]…

Avocat: Cum?

Lucian Ciubotaru: …[vorbeşte în şoaptă]…La zero cinci îi iese peste opt sigur. La…

Avocat: Da!

Lucian Ciubotaru: …[vorbeşte în şoaptă]…Deci, fără nicio…ăă…să nu-şi facă nicio iluzie!

Avocat: Da’ nu-i vorba de iluzie!

Lucian Ciubotaru: …[vorbeşte în şoaptă, neinteligibil]…

Avocat: Îm?

Lucian Ciubotaru: …[vorbeşte în şoaptă]…El o să-ncerce pe …[vorbeşte în şoaptă, neinteligibil]…

Avocat: Am înţeles!

Lucian Ciubotaru: S-o ia pe vârf!

Avocat: Da! Am înţeles!









